कुल मिलाकर, ओबीसी वर्ग के बारे में विचार करना इसलिए वांछनीय है क्योंकि वह राजनीति के ऐसे सक्रिय व तेजी से परिवर्तित हो रहे तबके का प्रतिनिधित्व करता है, जिसे कोई भी अन्य तबका नजरअंदाज नहीं कर सकता। अपने आकार और इस तथ्य के मद्देनजर कि वह एक दूसरे से भिन्न तत्वों का समूह है, इस वर्ग की आंतरिक गतिशीलता, समकालीन राजनीति के विकास की दिशा पर प्रकाश डालती है। हमारी राजनीति के अच्छे, बुरे व कुरूप पक्षों की ओर हमारा ध्यान आकर्षित कर, ओबीसी वह वर्ग बन गया है जो भारतीय राजनीति के अध्ययन की प्रवेशिका है।